སྟབས་ཡག་ནས་ཨ་ཕ་མྱུར་དུ་དྲན་པ་སོས་བྱུང་ལ།དེ་མ་ཐག་ངེད་ཅག་ཕྱིར་ལོག་གི་ལམ་ལ་ཞུགས།ཁྱིམ་ལ་འབྱོར་དུས་སྡེ་བའི་ནང་གི་མི་མང་པོ་འདུས་ནས།ཟང་ཟིང་ལང་ལོང་དུ་སྣང་།ཉེ་འབྲེལ་དང་ཁྱིམ་མཚེས་བུད་མེད་དེ་དག་མཐོང་དུས་ངས་རང་གི་ཨ་ཅག་ལྷག་པར་དུ་དྲན་ནས་མིག་ཆུ་རང་དབང་མེད་པར་ཤོར།ང་སྐྱོ་གདུང་སངས་སངས་བར་དུ་ངུ་སྙིང་འདོད་ཀྱང་།ཚང་མས་ངུ་ཁ་གཅོད་ཐབས་ལ་འབད།ངས་ངུ་མཚམས་ནམ་ཡང་འཇོག་མི་འདོད།ང་བསྐལ་བའི་བར་དུ་ངུ་སྙིང་འདོད།ཨ་ཅག་ལགས།ངས་ཁྱོད་ལ་ཁྲེལ་མེད་བྱས་སོང་།ཁྱོད་ལ་དེ་ལྟར་བྱེད་མི་འོས།ང་ནོར་སོང་།དགོངས་འདག།དགོངས་འདག་་་་་་་་་་་